এত দিন তাঁর কাছে গোটা পৃথিবী একদিকে ছিল আর সচিন রমেশ তেন্ডুলকর অন্যদিকে। মোহালিতে অস্ট্রেলিয়ার বিরুদ্ধে বিরাট কোহলির দুরন্ত ইনিংস দেখার পরে তাঁর অতি প্রিয় ‘ছোটুবাবু’র পাশ থেকে সরে গেলেন সৌরভ গঙ্গোপাধ্যায়। অথচ এর আগে যখনই সচিনের প্রসঙ্গ এসেছে, তখনই মহারাজ ‘‘মাস্টার ব্লাস্টার’কে বাকিদের থেকে শতযোজন এগিয়ে রেখেছেন। মোহালিতে কোহলির বিধ্বংসী ইনিংস দেখার পরে সৌরভও বাকিদের মতো বিরাট-প্রেমিক হয়ে গিয়েছেন। বেহালার বীরেন রায় রোডের বাসিন্দা বলে দিয়েছেন, রান তাড়া করার নিরিখে বিচার করলে সচিনকে ইতিমধ্যেই ছাপিয়ে গিয়েছে কোহলি। মুম্বইকরের সঙ্গে বহু স্মরণীয় ইনিংস খেলেছেন সৌরভ। দু’জনে বহু সুখদুঃখের সাথী। সৌরভের হাত ধরেই উত্থান নতুন ভারতের। সেই সৌরভ মুম্বইকরের কৃতিত্বের কথা মাথায় রেখেও বলছেন, ‘‘কেবলমাত্র রান তাড়া করার দিক থেকে যদি বিচার করা হয়, তাহলে কোহলি কিন্তু সচিনকে ছাপিয়ে গিয়েছে। সচিন স্পেশাল। কোহলি কিন্তু আনরিয়াল।’’
আরও পডুন...
কোহলিকে খোঁচা ফ্লিনটফের। সপাটে ‘থাপ্পড়’ অমিতাভের!
ধোনি-যুবিরাও সংস্কারের দাস! জেনে নিন ওঁদের সংস্কার 
মহাকাব্য লিখেও সচিন নিয়ে তুলনা নয়, কোহলির মনে শুধুই শিষ্যের শ্রদ্ধা